kardosdrur/scandi-wiki huggingface dataset:
Andrej Mikhnevitj

Andrej Anatolevitj Mikhnevitj (  ; ) (født 12. juli 1976 i Babrujsk, Sovjetunionen) er en hviderussisk atletikudøver (kuglestøder), hvis største triumf i karrieren er VM-guldet fra Paris 2003. I Osaka 2007 vandt han desuden bronze, ligesom han sikrede sig bronzenmedaljen ved OL i Beijing 2008.

En af Mikhnevitj's største konkurrenter er danskeren Joachim B. Olsen.

Eksterne henvisninger 
 Info

Kuglestødere fra Hviderusland
Liu Xiang

Liu Xiang (født 13. juli 1983 i Shanghai, Kina) er en kinesisk atletikudøver (hækkeløber), der gennem sin karriere har vundet adskillige medaljer i både VM- og OL-sammenhæng. Hans foretrukne disciplin er 110 meter hæk, hvor han op gennem 2000'erne har været en særdeles dominerende figur.

Resultater 
Liu står noteret for både OL- og VM-guld, der blev vundet ved henholdsvis OL i Athen 2004, og VM i Osaka 2007. I VM-sammenhæng har han desuden vundet både en sølv- og bronzemedalje. Alle medaljerne er vundet i 110 meter hæk, hvor han desuden den 27. august 2004 satte en verdensrekord, der stod i næsten fire år.

Eksterne henvisninger 

 Liu Xiangs hjemmeside 
 

Hækkeløbere fra Kina
WWE Intercontinental Championship

WWE Intercontinental Championship er en sekundær titel i World Wrestling Entertainment (WWE). Titlen tilhører SmackDown-brandet, hvor den er den næstvigtigste titel efter WWE World Heavyweight Championship.

Historie 

Titlen blev oprettet i World Wrestling Federation i 1979 under navnet WWF Intercontinental Heavyweight Championship, og Pat Patterson blev anerkendt som den første interkontinentalle mester, da han besejrede Ted DiBiase for at vinde WWF North American Heavyweight Championship og senere forsvarede titlen i Sydamerika ved at vinde en turnering i Brasilien, hvor titlen blev forenet med South American Heavyweight Championship. WWF omdømte senere titlen til WWF Intercontinental Championship. 

WWF ændrede navn i 2002 til World Wrestling Entertainment, og derfor skiftede titlen også navn til WWE Intercontinental Championship. I dag fungerede titlen som den sekundære titel på tv-programmet SmackDown i World Wrestling Entertainment. Chris Jericho har vundet titlen i alt ni gange, hvilket er rekord.

Wrestling
Jim Crockett Promotions

Jim Crockett Promotions er en tidligere amerikansk wrestlingorganisation, der var ejet af Jim Crockett, Jr. fra 1973 til 1988. Den var medlem af National Wrestling Alliance og forløberen til World Championship Wrestling. Jim Crockett, Jr. solgte i november 1988 organisationen til Ted Turner, der herefter omdøbte den World Championship Wrestling og i 1991 trak sig ud af NWA.

Wrestling
Battersea Power Station

Battersea Power Station er et nu nedlagt kulfyret elektricitetsværk beliggende i Battersea i bydelen Wandsworth i London, Storbritannien. Første del af værket blev opført i 1929, og det blev lukket i 1983. Oprindeligt havde værket en kapacitet på 105 MW, hvilket var det største i Europa. Efter 2. verdenskrig blev det udvidet til at kunne producere omkring 500 MW.

Værket er den største murstensbygning i Europa og er kendt for sit interiør og dekorationer i art deco-stil. Battersea Power Station er også kendt i kulturen; i 1965 optrådte den i The Beatles-filmen Help! og i 1977 på coveret af Pink Floyds album Animals.

Siden lukningnen af værket er flere planer for udvikling af området slået fejl. 

Bygninger, konstruktioner og anlæg i London
Wandsworth
Michael Ricketts

Michael Ricketts (født 4. december 1978 i Birmingham, England) er en tidligere engelsk fodboldspiller.

Eksterne henvisninger 

Fodboldspillere fra England
Fodboldspillere fra Walsall F.C.
Fodboldspillere fra Bolton Wanderers F.C.
Fodboldspillere fra Middlesbrough F.C.
Fodboldspillere fra Leeds United F.C.
Fodboldspillere fra Stoke City F.C.
Fodboldspillere fra Cardiff City F.C.
Fodboldspillere fra Burnley F.C.
Fodboldspillere fra Southend United F.C.
Fodboldspillere fra Preston North End F.C.
Fodboldspillere fra Oldham Athletic A.F.C.
Personer fra Birmingham
Østjydsk Bank

Østjydsk Bank A/S var en dansk bank, der havde 3 filialer i hhv. Mariager, Hadsund, og Hobro, samt pengeautomater i Havndal og Spentrup. Hovedsædet var beliggende i Mariager. Banken gik i februar 2018 konkurs. Sparekassen Vendsyssel overtog bankens kunder og ansatte for 50 millioner.

Østjydsk Bank blev grundlagt i d. 17. oktober 1897 under navnet "Banken for Mariager og omegn".

I 2016 beskæftigede banken ca. 75 medarbejdere og opnåede et overskud på ca. 9,4 mio. kr. før skat.

Ifølge bankens årsrapport for 2016 forventede Østjydsk Bank i regnskabsåret 2017 et resultat før kursreguleringer og nedskrivninger, i niveauet 55 – 65 mio. kr.

Banken var noteret på Københavns Fondsbørs. De største aktionærer i banken er Arbejdernes Landsbank og en række lokale aktionærer.

Bankens direktør var Max Hovedskov.

Afdelinger

Eksterne henvisninger 
 Østjydsk Banks hjemmeside 
Årsrapport 2014

Noter 

Danske virksomheder etableret i 1897
Tidligere banker i Danmark
Virksomheder i Mariagerfjord Kommune
Ophørt i 2018
Qinhuangdao Olympic Sports Centre Stadium

Qinhuangdao Olympic Sports Centre Stadium (simplificeret kinesisk: 秦皇岛市奥林匹克体育中心体育场) er et kinesisk multistadion, i Qinhuangdao Olympic Sports Centre i byen Qinhuangdao. Stadionet fungerede som et af de seks spillesteder i fodboldturneringen ved Sommer-OL 2008.

Konstruktionen blev påbegyndt i maj 2002, og bygningsværket stod færdigt den 30. juli 2004. Hele anlæggets samlede areal er på 168.000 m², og selve Qinhuangdao Olympic Sports Centre Stadium har 33.572 siddepladser.

Fodboldstadioner i Kina
Olympiske anlæg
Etableret i 2004
G.L. Lahde

Gerhard Ludvig Lahde (19. oktober 1765 – 29. november 1833) var en kobberstikker og en søn af en skrædder i Bremen.

Han kom i guldsmedelære i Kiel, og da han var blevet svend, rejste han med Cl. Ditlev Fritzsch til København for at uddanne sig til kunstner i 1787. Her fik han adgang til Kunstakademiet, vandt 1790 den mindre sølvmedalje, lagde sig efter kobberstikkerkunsten, fik nogen understøttelse fra sin fødeby Bremen og vandt i 1791 den store sølvmedalje og i 1792 den mindre guldmedalje for et kobberstik efter Guercino. Derefter var det hans agt at vende hjem til Bremen, men han betænkte sig, opnåede dansk indfødsret i 1792 og knyttede sig siden med varm følelse til sit nye fædreland. Hans forsøg på at få stipendium og på at blive agreeret (godkendt) ved akademiet lykkedes ikke, da han ikke ville følge dets opfordring til at konkurrere til den store guldmedalje. Han havde nemlig, som det synes, nok at bestille med at udføre portrætter, som han tegnede og graverede sirlig og net; sådanne tegnede eller malede portrætter i mindre format ernærede i den tid med lethed sin mand, da de trådte i stedet for nutidens fotografier.

I 1799 blev han hofkobberstikker og fik i de følgende år flere gange understøttelser af Fonden ad usus publicos. Allerede 1796 kunne han ægte en smuk landsmandinde, Charlotte Dorothea Eleonore Werner, hvis far var skomager i København, men hun døde allerede 1803. Efter en kort udenlandsrejse med offentlig understøttelse købte han et hus i København, hvorfra han, der var en klog forretningsmand, drev en vistnok fordelagtig kunsthandel med sine kobberstik, og havde yngre kunstnere som Johan Heinrich Senn og Christoffer Wilhelm Eckersberg til at tegne og male for sig.

Da han gerne viste sit "patriotiske" sindelag, som man den gang sagde, forstod han at vælge emner, der havde øjeblikkets opmærksomhed for sig, for eksempel Slotsbranden 1794, Københavns store ildebrand 1795, begivenhederne i 1801 og 1807, Thorvaldsens værker, klædedragter i København (Det daglige Liv i Hovedstaden, 1818). Desuden udgav han Samling af fortjente Mænds Portrætter (12 portrætter, 1798-1801) og flere rækker fortegningsværker. Undertiden var indtægten, eller en del deraf, bestemt til veldædigt (godgørende) øjemed. I 1820 indgik han sit andet ægteskab, med Marie Tonnum af dansk herkomst. I sine senere år mistede han en del af sin formue ved uheldige ejendomskøb og døde 29. november 1833 efter året før at være ramt af et slagtilfælde.

Kilder

Eksterne henvisninger 
 

 
 G.L. Lahdes stambøger online på Det Kongelige Bibliotek 
 

Kobberstikkere fra Danmark
Hofkunstnere fra Danmark
Danskere i 1700-tallet
Danskere i 1800-tallet
Acrochordon

En acrochordon (også kendt som skin tag, stilkevorte, pedunculated papilloma eller fibroepithelial polyp) er en lille godartet svulst som primært opstår i områder hvor huden danner folder, så som nakken, armhuler og lyske. De kan også opstå i ansigtet, oftest på øjenlågene. De varierer typisk fra et riskorn helt op til en golfbold i størrelse.

Overfladen af acrochorda kan være glat eller irregulær af udseende. De stikker typisk ud fra huden på en stilk kaldet en penduncle. Mikroskopisk set består en acrochordon af en fibrovaskulær kerne, sommetider også med fedtceller, dækket af epidermis (det yderste hudlag). Da acrochorda indeholder visse nerveceller kan de ikke fjernes smertefrit uden lokalbedøvelse.

Skin tags er harmløse selvom de somme tider kan blive generet af tøj eller smykker, de kan også være til gene under barbering af fx armhuler. Det er ikke videnskabeligt bevist hvorfor eller hvordan skin tags bliver til, men de er blevet sat i forbindelse med alderdom og fedme. Nogle påstår at individer med højt stress niveau er tilbøjelige til at få skin tags end andre, dette er dog ikke videnskabeligt bevist. Skin tags er opstår hyppigere på folk med diabetes og gravide. Det menes at omkring halvdelen af jordens befolkning har en eller flere skin tags.

Behandling 

Skin tags kan fjernes med en skalpel, fryses eller brændes af, alt efter størrelsen. Det er en mindre operation som typisk kan foretages af en almen praktiserende læge.

Dermatologi
Johann Heinrich Senn

Johan Heinrich Senn (Seen) (født 17. september 1780 i Liestal ved Basel, Schweiz, død 29. maj 1861 sammesteds) var portrætmaler, portrættegner og akvarelmaler.

Senn, der var født i Liestal i Schweiz, levede i Danmark fra 1804 til 1818. Sammen med den unge Christoffer Wilhelm Eckersberg og Christian David Gebauer leverede han tegninger til Gerhard Ludvig Lahde, som blev stukket i kobber og gerne kolorerede. kobberstikrækken Danske Klædedragter (fra 1808 af) viser figurer i dragter og uniformer, der alle kunde ses inden for Københavns volde, hvorimod den større kobberstikrække Norske nationale Klædedragter (1812-15), i alt 74 blade, synes at tyde på, at Senn har rejst i Norge. De gøre regning hos det store publikum på interesse for almuens ydre habitus, og de kunne for så vidt betragtes som et led i tidens opdagelse af og interesse for almuen. Senns tegninger er sirlige og vidne om dygtighed. Efter at have forladt København vendte Senn tilbage til Schweiz, hvor han døde omkring 1830.

 Denne artikel bygger hovedsagelig på F. Becketts Biografi i 1. udgave af Dansk biografisk leksikon, Udgivet af C. F. Bricka, 15. bind, side 543, Gyldendal, 1887-1905

Noter

Eksterne henvisninger 

Malere fra Schweiz
Portrætmalere
Personer i Dansk Biografisk Leksikon
Kymco

Kymco er et firma som producerer scootere, motorcykler og firhjulede ATV'er beliggende i Taiwan. Det er den største scooterproducent i Taiwan. Firmaet startede i 1963 med at lave dele til Honda. Kymco producerede deres egen scooter i 1970 og begyndte at bruge navnet "Kymco" i 1992. Kymcos hovedkvarter og fabrik ligger i Kaohsiung. Fabrikken har omkring 3.000 ansatte og producerer over 480.000 køretøjer om året. Kymco har også fabrikker i Jakarta (Indonesien), Shanghai, Changsha (Kina), og Chengdu (Kina).

Kymco står for Kwang Yang Motor Co, Ltd.

Produktion

Scootere 

 Cherry 5
 Cobra Cross 50
 Cobra Racer 50
 Dink 50 A/C
 Dink L/C
 Bet & Win 50
 People 50
 People S 50
 Agility 50
 Yup 50
 ZX 50
 Super 8
 Super 9 A/C 50 (luftkølet)
 Super 9 L/C 50 (vandkølet)
 Vitality 50
 Filly 50LX
 Top Boy 50 On/Off Road
 ZX 50
 Caro 100
 Cherry 100
 Sooner 100
 Agility 125
 Movie XL 125
 Miler 125
 Ego 125
 Grand Dink 125
 Bet & Win 125
 Dink/Yager 125
 People 125
 People S 125
 Vivio 125
 Dink 150
 Grand Dink 150
 Espresso 150
 150XLS
 Movie XL 150
 Bet & Win 150
 People 150
 People S 200
 Dink 200
 Grand Dink 250
 Bet & Win 250
 People 250
 Yup 250
 Xciting 250
 Xciting 500

Motorcykler 
 Venox 250
 Zing 150
 Stryker 150
 Hipster 150
 K-PIPE 125
 Grand King 150
 Cruiser 125
 Hipster 125 4V
 Zing 125
 Pulsar/CK 125
 Stryker 125
 Grand King 125
 Spike 125
 Activ 50/110/125
 Pulsar Lux 125
 KTR/KCR 125/150
 QUANNON/KR SPORT 125/150

ATV'er 
 MXU 500
 MXU 300
 Maxxer 300
 Mongoose KXR250
 KXR 250
 MXU 250
 MXer 150
 MXU 150
 MXer 125
 KXR 90
 MXU 50
 MX'er 50

Eksterne Links 
 www.kymco.dk
 www.kymco.com.tw
 www.kymco.com
 Kymco motorcykler, Scootere og ATV billeder 
 Kymco Indonesien
 Kymco Indonesien Community 
 Kymco Community Depok Indonesien 

Fremstillingsvirksomheder fra Taiwan
Motorcykelmærker
Køretøjsproducenter
Knallertmærker
Kymco Super 8

Kymco Super 8 er en scooter fra producenten Kymco.
Kymco Super 8 findes som EU-scooter, 30 og 45. I to motor udgaver, to-takt og firetakt, begge med 49ccm motorvolume. Desuden som lille motorcykel med en motorvolume på 125ccm.
 50 cm³-versionen kan erhverves som lille knallert med en maksimal hastighed på 30 km/t eller som en stor knallert med en maksimal hastighed på 45 km/t.
 125 cm³-versionen registreres i Danmark som en motorcykel.

Eksterne links 
 Kymco Super 8 – scootergrisen.dk
 www.kymco.dk
 www.kymco.com

Knallertmodeller
Motorcykelmodeller
Howth

Howth (irsk: Binn Éadair) er en by med ca. 8.700 indbyggere, beliggende på halvøen Howth Head ca. 15 km. nordøst for Dublin i Irland. 

Howth hører til County Fingal, og byen der ligger lige ud til Dublin Bay, var oprindelig et lille fiskerleje, men i dag er Howth en af Dublins travle forstæder. 

Howth er en af de nordlige endestationer på nærbanen DART.

Navnet Howth menes at være af nordisk oprindelse, måske afledt af hoved. Nordmændene koloniserede Irlands østlige kyster og byggede Dublin som strategisk base mellem Skandinavien og Middelhavet. Norge invaderede landet i 819 og nogle af de ældste familier på halvøen bærer efternavne som Hartford, Thunder, Rickard og Waldron og er således efterkommere af de tidlige indvandrere. Efter Kong Brian Borus sejr over nordmændene i 1014, flygtede mange af dem til Howth og blev senere slået ved Fingal i midten af 1100-tallet. 

Umiddelbart vest for Howth ligger National Transport Museum Irland i et tidligere depot ved Howth Castle.

Byer i Irland
Mikhail Jangel

Mikhail Kuzmitj Jangel (), født 25. oktober 1911, død 25. oktober 1971) var en sovjetisk raketkonstruktør. Han forskede i hypergolske brændstoffer til missiler på langtidsberedskab. Den  24. oktober 1960 undgik han Nedelinkatastrofen fordi han skulle ryge en cigaret.

Design 
 R-12 Dvina IRBM.
 NATO-rapporteringsnavn Sandal, pentagonkode SS-4.
 Kosmos 2 totrinsløfteraket.
 R-14 Tjusovaja IRBM (Cubakrisen).
 NATO-rapporteringsnavn Skean, pentagonkode SS-5.
 Førstetrin til Kosmos 3-raketten.
 R-16 ICBM (Nedelinkatastrofen)
 NATO-rapporteringsnavn Saddler, pentagonkode SS-7.
 Tsiklon totrinsløfteraket.
 R-36 ICBM 
 NATO-rapporteringsnavn Scarp, pentagonkode SS-9.
 Videreudviklet efter Jangels død til R-36M ICBM (SS-18 Satan)
 Dnepr tretrinsløfteraket.

Ingeniører fra Sovjetunionen
Raketforskere
Frede Toxværd

Frede Toxværd (født i 1941, død i 1998) var en dansk cykelrytter og bjergbestiger m.m.

Han deltog som eneste dansker blandt cirka 25 personer i en kommerciel ekspedition på Mount Everest i 1986 under ledelse af Fredy Graf. Bjerget blev besteget sammen med Simon Buckhardt og Gayalu Sherpa, der undervejs omkom i to separate uheld. Højeste punkt var sydtoppen, som Graf, Koenig og Chuldim Sherpa nåede 25. september. Toxværd nåede efter sigende Sydpasset i 8.000 m, og var dermed den dansker, der var nået højest, de næste fem år.

Kun én dansker gjorde forsøget før Toxværd: Klavs Becker-Larsen gennemførte to illegale soloforsøg i 1951 to fra hhv. Nepal og Tibet. Toxværd var således første dansker på Mount Everest i 35 år.

Toxværds andet planlagte forsøg med en schweitzisk ekspedition i 1988 blev aflyst grundet logistiske og økonomiske forhindringer.

Senere besteg han også det det 6.961 m høje bjerg Aconcagua i Argentina.

Litteratur 

 Everest 86 – Weber
 Klimmen op Zeven Continenten – Ilje Horizin

Mandlige cykelryttere fra Danmark
Bjergbestigere fra Danmark
Christiania Bank og Kreditkasse

Christiania Bank og Kreditkasse, (1848 – 2000), lokalt omtalt som Kreditkassen eller K-bank og internationalt som Christiania Bank var et norsk bank- og finansieringsselskab, som blev slået sammen med finske Merita Bank, svenske Nordbanken og danske Unibank i 2000.
 
Denne fusion udgør i dag Nordea.

Christania Bank, blev etableret i 1848, og blev anset for at være Norges ældste bank. Banken havde store tab i slutningen af 1980erne og i begyndelsen af 1990erne, hvilket medførte en alvorlig økonomisk krise i 1991.
 
Banken blev erklæret teknisk konkurs, og for at redde virksomheden overtog staten banken og tilførte ny kapital for at undgå konkurs og blev eneejer.
 
I 1995 frasolgte staten andele af aktiebeholdningen men fastholdt en aktiemajoritet på 51,1%.
 
I 2000 solgte staten de resterende aktier i selskabet, hvilket gav anledning til fusionering med Nordea.

Banker fra Norge
Ophørt i 2000
Kreditkassen

Kreditkassen kan have flere betydninger:

Christiania Bank og Kreditkasse – den norske bank omtalt lokalt som Kreditkassen
Kreditkassen for Husejere i Kjøbenhavn – første danske realkreditinstitut
Godset

Godset er et regionalt spillested og kulturinistitution beliggende i Kolding. Stedet, der har til huse i byens gamle godsbanegård, drives af Kolding Kommune i samarbejde med byens musikforeninger, blev etableret i 1997. Koncertdelen har plads til 700 stående gæster og ca. 300 siddende.

Historie 
I første omgang tilbød Godset øvelokaler til byens amatørmusikere, og i 1998 kom et senere nedlagt demostudie til. I 2001 blev der indrettet spillested i Godsets østfløj. Spillestedet har plads til 700 stående publikummer eller op til 350 siddende. Godset har siden 2005 været regionalt spillested. Siden 2015 har Godset huset MusicLab, som er et tilbud til områdets borgere. Her stilles et fuldt udstyrret studie tilrådighed komplet med computer og forskellige elekstroniske instrumenter. 

Igennem årene har en række danske og internationale artister optrådt på spillestedet, blandt dem danske navne som Volbeat, Nephew, Medina, D.A.D., Kim Larsen og Shubidua, samt internationale artister som Johnny Winter, Larry Carlton, Albert Hammond, Little Feat og N.E.R.D med Pharrell Williams. 

Godset lagde i februar 2010 hus til Rasmus Seebachs allerførste koncert med live-band.

Foreninger tilknyttet Godset 
 Rock'in House : Denne forening er den største, som er tilknyttet Godset. De fokuserer på rock og pop.
 Jazz6000 : Arrangerer jazz koncerter, med fokus på den mere moderne jazz.
 MusikKolding : Er en sammenslutning af Koldings musik foreninger udover arrangementer på Godset arrangerer de Sommer ved Søen, Grøn Koncert, Opera på Skamling, Stella Polaris, Kulturnat på Banegårdspladsen.
 Kolding Jazzklub : Arrangerer primært traditionel jazz, med faste arrangementer ca. hver anden søndag.

Referencer

Eksterne henvisninger
 Godsets hjemmeside
 Jazz6000
 Rock'in House
 MusikKolding
 Kolding Jazzklub

Spillesteder i Danmark
Bygninger, konstruktioner og anlæg i Kolding
Etableret i 1997
Kultur i Kolding
Vladimir Tjelomej

Vladimir Nikolajevitj Tjelomej (: Влади́мир Никола́евич Челоме́й) (født 30. juni 1914, død 8. december 1984) var en sovjetisk raketkonstruktør. Han forskede i krydsermissiler under 2. verdenskrig men blev forbigået da forsvarsministeren overførte opgaven til sin bror Artem Mikojan (fra MiG-jagerne). Tjelomej forsøgte at få alle ressourcerne til at sende kosmonauter til Månen overført til sit forslag ved at ansætte Nikita Khrusjtjovs søn Sergej Khrusjtjov. Da Khrusjtjov blev afsat ville forsvarsordføreren Dmitrij Ustinov nedlægge alle projekter Khrusjtjov havde støttet – det ramte Vladimir Tjelomej hårdt.

Design 
 P-5 Pjatjorka jetdrevet sømålsmissil.
 NATO-rapporteringsnavn Shaddock, pentagonkode SS-N-3.
 UR-100 ICBM.
 NATO-rapporteringsnavn Sego, pentagonkode SS-11.
 UR-500 Proton to-firetrins løfteraket.
 Oprindeligt udviklet til at sende to kosmonauter rundt om Månen.
 Poljot 1 og 2, jagtsatellitter.
 Almaz militære Saljutrumstationer (Saljut 2, 3 og 5).
 TKS-rumfartøjer, bemandede fartøjer til Saljut.
 Opgivet men videreudviklet til Mirs moduler og Zarja til ISS.

Raketforskere
Ingeniører fra Sovjetunionen
Café Biografen

Café Biografen er en art cine-biograf, der ligger i bygningskomplekset Brandts Klædefabrik i centrum af Odense.

Biografen blev etableret i juli 1983 af fire lokale, der ikke tidligere havde drevet biograf. Forbilledet var Klaptræet i København og Øst for Paradis i Århus, der også fungerede som både café og biograf. Dengang havde biografen kun to sale – i dag er der tre.

Eksterne henvisninger 
 Café Biografens hjemmeside

Biografer i Odense
Valentin Glusjko

Valentin Petrovitj Glusjko (: Валентин Петрович Глушко) (født 20. august 1908, død 10. januar 1989) var en sovjetisk raketkonstruktør. Han korresponderede med "rumfartens fader" Konstantin Tsiolkovskij og var en af verdens bedste konstruktører af raketmotorer. I 1939 blev han dømt til otte år i Gulag men han blev benådet i 1944 da han skulle bruges til at udvikle raketmotorer drevet af flydende brændstoffer. Han udviklede raketmotorer til andre raketkonstruktører og i 1974 overtog han Sovjetunionens bemandede måneprogram. Hans første opgave var at omstrukturere ressourcerne til en sovjetisk rumfærge. Da han døde havde den kraftige Energijaraket fløjet to gange uden større problemer. Buranrumfærgen fløj med den anden gang.

Hans drøm var at etablere månebasen Vulkan.

Han blev 1994 hædret af den Internationale Astronomiske Union, som opkaldte månekrateret Glushko på Månens forside efter ham.

Design 
 RD-101
 RD-103
 RD-107
 RD-108
 RD-110

Raketforskere
Ingeniører fra Sovjetunionen
Personer fra Odessa
En enkelt til Korsør

En enkelt til Korsør (eng. titel: Oneway-ticket to Korsør) er et dansk romantisk komediedrama fra 2008.

Filmen er instrueret af Gert Fredholm og manuskriptet er skrevet af Gert Duve Skovlund og Mikael Olsen. De tre har tidligere lavet spillefilmen At klappe med én hånd. Filmen er produceret af Zentropa.

Det Danske Filminstitut støttede produktionen af filmen med i alt 6 mio. kr. Filmen blev desuden støttet af bl.a. DR, Slagelse Kommune og Korsør Erhvervsforening.

Medvirkende 
 Carsten Bjørnlund
 Lærke Winther Andersen
 Kurt Ravn
 Joen Højerslev
 Signe Skov
 Bjarne Henriksen
 Charlotte Sieling
 Benjamin Boe Rasmussen
 Lisbeth Wulff
 Elith Nulle Nykjær Jørgensen
 Laura Bro
 Ann Hjort
 Susan A. Olsen

Kilder og eksterne henvisninger 
 Det Danske Filminstituts factsheet om filmen (på engelsk)
 

Danske film fra 2008
Film instrueret af Gert Fredholm
Dansksprogede film
Signe Skov

Signe Skov (født 21. januar 1977) er en dansk skuespiller.

Skov blev uddannet fra Statens Teaterskole i 2005. Blev i 2004 gift med skuespilleren Carsten Bjørnlund, med hvem hun har sønnerne Bertram og Vilfred.

Filmografi 
 Krøniken (tv-serie, 2003-2006)
 Comeback (2008)
 En enkelt til Korsør (2008)
 Pendlerkids (tv-serie, 2012-14)
 Klassefesten 2 (2014)
 Tidsrejsen (julekalender, 2014) (spiller den unge udgave af Sofies farmor i 1984)
 Juleønsket (julekalender, 2015)
 Bedrag (2016)
 Klassefesten 3 - Dåben (2016)

Noter

Eksterne henvisninger 
 

Skuespillere fra Danmark
France Gall

France Gall (født 9. oktober 1947 i Paris under navnet Isabelle Genevieve Marie Anne Gall, død 7. januar 2018 i Neuilly-sur-Seine) var en fransk sangerinde. Hun var musikalsk aktiv fra 1963 til 1997 og opnåede stor succes. Senere var hun protektor for organisationen Cœurs de Femmes.

Hun vandt Eurovision Song Contest 1965 for Luxembourg med sangen "Poupée de cire, poupée de son".

I August 1987 udgav hun sangen "Ella, elle l'a" som en hyldest til sangerinden Ella Fitzgerald.

Hun døde den 7. januar 2018 efter to års kræftsygdom.

Eksterne henvisninger 

 

Sangere fra Frankrig
Deltagere ved Eurovision Song Contest 1965
Luxembourgs Eurovision Song Contest-deltagere
Vindere af Eurovision Song Contest
Les Enfoirés

Franskmænd i 1900-tallet
Franskmænd i 2000-tallet